OMUTEGESI w’ebivvulu, Abbey Musinguzi ‘Abtex’ (ku ddyo) yakwataganye dda ne balooya be okukola ekiwandiiko okukuba abategeka empaka z’omupiira gw’amasaza mu mbuga.
Kiddiridde abakulu bano okumenya endagaano ne bamuggyako okutegeka omupiira gw’Amasaza ng’emyaka etaano gye baamuwa teginnaba kuggwaako.
Abtex yategeezezza nti ab’e Mmengo baamulaga nga bwe bali abeerufu kyokka okusinziira ku bigenda mu maaso, kirabika ddiiru baagiwadde Musa Kavuma (wakati) n’agamba nti tajja kukkiriza kufi irwa ssente ze.
Bwe twakubidde Minisita w’ebyemizannyo e Mmengo, Henry Ssekabembe (ku kkono) yatugambye nti: Ekituufu kiri nti endagaano weeri kyokka twateekawo akakiiko okutunula mu nsonga z’Amasaza era kagenda kufulumya lipoota mu nnaku bbiri n’okutubuulira omuntu agenda okutegeka empaka z’omwaka guno n’asaba Abtex okubeera omugumiikiriza.
lug_Latn lug_Latn lug_Latn lug_Latn